Berugte bende vir rits misdade vasgetrek | Nuus24
Johannesburg – 'n Bende van drie mans wat aan minstens 46 misdade – soos moord en kapings – gekoppel word, is in hegtenis geneem, het die polisie in KwaZulu-Natal gesê.Lt.kol. Vincent Mdunge sê twee van die mans is ná 'n skietery met die polisie in die KwaMaphumulo-gebied, noord van Durban, aangekeer.Dié verdagtes (onderskeidelik 26 en 27 jaar oud) het met die polisie gebots nadat hulle 'n vragmotor gekaap het. Hul aanhouding het gelei tot die inhegtenisneming van 'n 63-jarige man in dieselfde gebied. Mdunge sê die polisie glo dat dié man die leier van die bende was.Die verdagtes is ook met vuurwapens en ammunisie betrap, wat 'n AK-47 ingesluit het.Hulle sal binnekort in die hof verskyn.Volg Nuus24 op Twitter - SAPA